title: Директива 2005/6/ЕО на Комисията от 26 януари 2005 година за изменение на Директива 71/250/ЕИО по отношение на отчитането и тълкуването на резултатите от анализа, изискван по Директива 2002/32/ЕОТекст от значение за ЕИП.

text:
Важна правна забележка

|

32005L0006

Официален вестник n° L 024 , 27/01/2005 стр. 0033 - 0034 Официален вестник n° L 275 , 06/10/2006 стр. 0101 - 0102

		20050126Директива 2005/6/ЕО на Комисиятаот 26 януари 2005 годиназа изменение на Директива 71/250/ЕИО по отношение на отчитането и тълкуването на резултатите от анализа, изискван по Директива 2002/32/ЕО(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни [1], и по-специално член 2 от нея,като има предвид, че:(1) Директива 71/250/ЕИО на Комисията от 15 юни 1971 г. относно въвеждане на общностни методи за анализ за целите на официалния контрол на храните за животни [2], съдържа разпоредби, отнасящи се до представянето на резултатите.(2) От изключително голямо значение е аналитичните резултати да бъдат представени и тълкувани по еднакъв начин, за да гарантират хармонизирано прилагане на Директива 2002/32/ЕО на Европейския парламент и на Съвета от 7 май 2002 г. за нежеланите вещества в храните за животни [3] във всички държави-членки.(3) Следователно Директива 71/250/ЕИО следва да се измени.(4) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Директива 71/250/ЕО се изменя, както следва:1. В член 1 след втория параграф се добавя следният параграф:"По отношение на нежеланите вещества по смисъла на Директива 2002/32/ЕО на Европейския парламент и на Съвета [****] включително диоксините и диоксиноподобни PCBs, прилага се буква В, точка 3 от част 1 от приложението към настоящата директива.2. Приложението се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива дванайсет месеца след влизането ѝ в сила. Те съобщават незабавно на Общността текста на тези разпоредби заедно с таблица на съответствието между тези разпоредби и разпоредбите на настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва по време на официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от вътрешното право, които те приемат в областта, уредена с настоящата директива.Член 3Настоящата директива влиза в сила на двайсетия ден след деня на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 26 януари 2005 година.За КомисиятаMarkos KyprianouЧлен на Комисията[1] ОВ L 170, 3.8.1970 г., стр. 2. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[2] ОВ L 155, 12.7.1971 г., стр. 13. Директива, последно изменена с Директива 1999/27/ЕО на Комисията (ОВ L 118, 6.5.1999 г., стр. 36).[3] ОВ L 140, 30.5.2002 г., стр. 10. Директива, последно изменена с Директива 2003/100/ЕО на Комисията (ОВ L 285, 1.11.2003 г., стр. 33).[****] ОВ L 140, 30.5.2002 г., стр. 10."--------------------------------------------------20050126ПРИЛОЖЕНИЕСледната точка 3 се добавя към буква В "Приложение на методите за анализ и представяне на резултатите", от част 1 "Общи разпоредби относно методите за анализ на храните за животни" от приложението към Директива 71/250/ЕИО:"3. По отношение на нежеланите вещества по смисъла на Директива 2002/32/ЕО, включително диоксините и диоксиноподобни PCBs, даден продукт, предназначен за храни за животни, се счита за несъответстващ с установеното максимално съдържание, когато резултатът от анализа е винаги по-висок от това максимално съдържание, като се вземат предвид грешката при измерването и корекцията при възстановяването. Аналитичният резултат, коригиран с възстановяването, от който се изважда грешката при измерването, се използва, за да се определи съответствието на продукта. Това правило на тълкуване е приложимо единствено в случаите, когато методът за анализ позволява оценка на грешката при измерване и на корекцията при възстановяване (например, не е възможно при микроскопски анализ).Аналитичният резултат се представя, както следва (когато използваният метод за анализ позволява да се определи грешката при измерване и степента на възстановяване):а) коригиран или некоригиран с възстановяването, като са посочени начинът на представяне на резултата и степента на възстановяване;б) под формата на "х+/-U", където х е аналитичният резултат, а U грешката при измерване, изчислена с помощта на коефициент на покритие 2, който дава ниво на доверие около 95 %."--------------------------------------------------


title: Директива 2005/67/ЕО на Комисията от 18 октомври 2005 година за изменение с цел адаптиране на приложения I и II към Директива 86/298/ЕИО на Съвета, приложения I и II към Директива 87/402/ЕИО на Съвета и приложения I, II и III към Директива 2003/37/ЕО на Европейския парламент и на Съвета относно типовото одобрение на селскостопански и горски тракториТекст от значение за ЕИП.

text:
               13/ 49

               BG

               Официален вестник на Европейския съюз

               189

         32005L0067

               L 273/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2005/67/ЕО НА КОМИСИЯТА

   от 18 октомври 2005 година
   за изменение с цел адаптиране на приложения I и II към Директива 86/298/ЕИО на Съвета, приложения I и II към Директива 87/402/ЕИО на Съвета и приложения I, II и III към Директива 2003/37/ЕО на Европейския парламент и на Съвета относно типовото одобрение на селскостопански и горски трактори
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 86/298/ЕИО на Съвета от 26 май 1986 г. относно задно монтираните защитни конструкции срещу преобръщане на колесните селскостопански и горски трактори с малка колея (1), и по специално член 12 от нея,
   като взе предвид Директива 87/402/ЕИО на Съвета от 25 юни 1987 г. относно разположените пред седалката на водача защитни конструкции срещу преобръщане на колесните селскостопански и горски трактори с малка колея (2), и по-специално член 11 от нея,
   като взе предвид Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, техните ремаркета и теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО на Съвета (3), и по-специално член 19, параграф 1, букви a) и б) от нея,
   като има предвид, че:

               (1)

               Директива 2003/37/ЕО въведе монтажа на устройства за закрепване на предпазни колани като ново изискване за цялостното типово одобрение на селскостопански и горски трактори в съответствие с Директива 76/115/ЕИО на Съвета от 18 декември 1975 г. за сближаване на законодателствата на държавите-членки относно анкерните закрепвания на предпазните колани на моторни превозни средства (4). Тъй като Директива 76/115/ЕИО се отнася до типовото одобрение на различни категории неселскостопански моторни превозни средства, необходимо е да се определи кои изисквания на посочената директива се прилагат към някои селскостопански и горски трактори.

               (2)

               Изискванията на приложение I, допълнение I към Директива 76/115/ЕИО за гледащите напред централни седалки на превозни средства от категория N3 са подходящи за трактори с максимална предвидена скорост 40 км/ч или по-ниска.

               (3)

               На 29 март 2005 г. Съветът на ОИСР одобри Решение C(2005) 1, което въвежда нови версии на кодовете на ОИСР за тестване на селскостопански и горски трактори.

               (4)

               Уместно е да се адаптират препратките към кодовете на ОИСР в Директиви 2003/37/ЕО, 86/298/ЕИО и 87/402/ЕИО, за да се вземе предвид Решение C(2005) 1 на Съвета на ОИСР.

               (5)

               Следователно Директиви 86/298/ЕИО, 87/402/ЕИО и 2003/37/ЕО следва да бъдат съответно изменени.

               (6)

               Мерките, предвидени в настоящата директива, са в съответствие със становището на комитета, създаден съгласно член 20, параграф 1 от Директива 2003/37/ЕО,

         ПРИЕ НАСТОЯЩАТА ДИРЕКТИВА:
   Член 1
   Приложения I, II и III към Директива 2003/37/ЕО се изменят в съответствие с приложение I към настоящата директива.
   Член 2
   Приложения I и II към Директива 86/298/ЕИО се изменят в съответствие с приложение II към настоящата директива.
   Член 3
   Приложения I и II към Директива 87/402/ЕИО се изменят в съответствие с приложение III към настоящата директива.
   Член 4
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 2005 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 5
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 6
   Адресати на настоящата директива са държавите-членки.

      Съставено в Брюксел на 18 октомври 2005 година.

            За Комисията

         Günter VERHEUGEN

            Заместник-председател

      (1)  ОВ L 186, 8.7.1986 г., стр. 26. Директива, последно изменена с Акта за присъединяване от 2003 г.

      (2)  ОВ L 220, 8.8.1987 г., стр. 1. Директива, последно изменена с Акта за присъединяване от 2003 г.

      (3)  ОВ L 171, 9.7.2003 г., стр. 1. Директива, последно изменена с Директива 2005/13/ЕО на Комисията (ОВ L 55, 1.3.2005 г., стр. 35).

      (4)  ОВ L 24, 30.1.1976 г., стр. 6. Директива, последно изменена с Директива 96/38/ЕО на Комисията (ОВ L 187, 26.1.1996 г., стр. 95).
   ПРИЛОЖЕНИЕ I
   Приложения I, II и III към Директива 2003/37/ЕО се изменят, както следва:

               1.

               В приложение I, част 4, точка 3.6.1 думите „ОИСР код 1 или 2“ се заменят с думите „ОИСР код 2“.

               2.

               Приложение II се изменя, както следва:

                           a)

                           на ред 26.1, глава Б, част I думите „Места за закрепване на предпазни колани“ се заменят с думите „Устройства за закрепване на предпазни колани (1).

                           б)

                           Част II.В от глава Б се заменя със следния текст:
                           „Част II.В
                           Съответствие със стандартизираните кодове на ОИСР
                           Тестовите бюлетини (пълни), които отговарят на посочените по-долу кодове на ОИСР, могат да бъдат използвани вместо докладите за тестове, изготвени в съответствие с приложимите специални директиви.

                                       Номер, посочен в таблицата в част I (специални директиви)

                                       Предмет

                                       Кодове по ОИСР (2)

                                       10.1

                                       77/536/ЕИО

                                       Официални тестове на предпазни конструкции за селскостопански и горски трактори (динамично тестване)

                                       Код 3

                                       26.1

                                       76/115/ЕИО

                                       16.1

                                       79/622/ЕИО

                                       Официални тестове на предпазни конструкции за селскостопански и горски трактори (статично тестване)

                                       Код 4

                                       26.1

                                       76/115/ЕИО

                                       19.1

                                       86/298/ЕИО

                                       Официални тестове на предпазни конструкции със задно окачване за теснолинейни, колесни селскостопански или горски трактори

                                       Код 7

                                       26.1

                                       76/115/ЕИО

                                       21.1

                                       87/402/ЕИО

                                       Официални тестове на предпазни конструкции с предно окачване за теснолинейни, колесни селскостопански или горски трактори

                                       Код 6

                                       26.1

                                       76/115/ЕИО

                                       SD (3)

                                       Официални тестове на предпазни конструкции за проправящи път селскостопански и горски трактори

                                       Код 8

                                       26.1

                                       76/115/ЕИО

               3.

               В приложение III, част I.A, точка 3.6.1 думите „ОИСР код 1 или 2“ се заменят с „ОИСР код 2“.

      (1)  Минималният брой места за устройства, изискван за трактори от категории T1, T2, T3, C1, C2 и C3 е две, установен с приложение I, допълнение I към Директива 76/115/ЕИО за гледащите напред централни седалки на превозни средства от категория N3. За тези категории от трактори се прилагат тестовите натоварвания, предвидени в точки 5.4.3 и 5.4.4 от приложение I към посочената директива за превозни средства от категория N3.“

      (2)  Тестовите бюлетини трябва да са в съответствие с Решение C(2005) 1 на ОИСР. Еквивалентите на тестовите бюлетини за устройства за закрепване на предпазни колани могат да бъдат признати само ако те са били тествани.
   Тестовите бюлетини, отговарящи на Решение C(2000) 59, последно изменено с Решение C(2003) 252, могат да бъдат признати в рамките на преходен период от една година, започващ от датата на публикуване на Решение C(2005) 1 на интернет страницата на ОИСР, т.е. до 21 април 2006 г.

      (3)  SD: регулират се от специална директива.“
   ПРИЛОЖЕНИЕ II
   Приложения I и II към Директива 86/298/ЕИО се изменят, както следва:

               1.

               В приложение I точка 1 се заменя със следния текст:

                           „1.

                           Прилагат се дефинициите и изискванията по код 7, точка 1 от Решение C(2005) 1 на ОИСР от 29 март 2005 г., с изключение на точка 1.1.“

               2.

               Приложение II се заменя със следния текст:

                  „ПРИЛОЖЕНИЕ II
                  Технически изисквания
                  Техническите изисквания за типово одобрение на ЕО на предпазни конструкции със задно окачване при преобръщане за теснолинейни, колесни селскостопански или горски трактори са онези, посочени в код 7, точка 3 от Решение C(2005) 1 на ОИСР от 29 март 2005 г., с изключение на точки 3.1.4 (доклади за тестове), 3.4 (малки модификации), 3.5 (етикетиране) и 3.6 (представяне на устройствата за закрепване на предпазни колани).“

         ПРИЛОЖЕНИЕ III
   Приложения I и II към Директива 87/402/ЕИО се изменят, както следва:

               1.

               В приложение I точка 1 се заменя със следния текст:
               „Прилагат се дефинициите и изискванията по код 6, точка 1 от Решение C(2005) 1 на ОИСР от 29 март 2005 г., с изключение на точка 1.1.“

               2.

               Приложение II се заменя със следния текст:

                  „ПРИЛОЖЕНИЕ II
                  Технически изисквания
                  Техническите изисквания за типово одобрение на ЕО за предпазни конструкции при преобръщане, с окачване пред мястото на шофьора в колесни селскостопански и горски трактори са онези, посочени в код 6, точка 3 от Решение C(2005) 1 на ОИСР от 29 март 2005 г., с изключение на точки 3.2.4 (доклади за тестове), 3.5 (малки модификации), 3.6 (етикетиране) и 3.7 (представяне на устройствата за закрепване на предпазни колани).“


title: Директива 96/50/ЕО на Съвета от 23 юли 1996 година относно хармонизирането на условията за получаване на национално удостоверение за капитан на плавателен съд за превоз на стоки и пътници по вътрешноводни пътища в Общността

text:
Важна правна забележка

|

31996L0050

Официален вестник n° L 235 , 17/09/1996 стр. 0031 - 0038 специално чешко издание глава 06 том 02 стр. 297  - 304 специално испанско издание глава 06 том 02 стр. 297  - 304 специално унгарско издание глава 06 том 02 стр. 297  - 304 специално литвийско издание глава 06 том 02 стр. 297  - 304 LV.ES глава 06 том 02 стр. 297  - 304 MT.ES глава 06 том 02 стр. 297  - 304 PL.ES глава 06 том 02 стр. 297  - 304 SK.ES глава 06 том 02 стр. 297  - 304 специално словенско издание глава 06 том 02 стр. 297  - 304

		19960723Директива 96/50/ЕО на Съветаот 23 юли 1996 годинаотносно хармонизирането на условията за получаване на национално удостоверение за капитан на плавателен съд за превоз на стоки и пътници по вътрешноводни пътища в ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 75 от него;като взе предвид предложението от Комисията [1];като взе предвид становището на Икономическия и социален комитет [2];в съответствие с процедурата, определена от член 189в от Договора [3],като има предвид, че следва да се въведат общи разпоредби относно плаването по вътрешноводните пътища на Общността на плавателни съдове; като има предвид, че първа стъпка в тази насока е била направена с приемането на Директива 91/672/ЕИО на Съвета от 19 декември 1991 г. относно взаимното признаване на национални удостоверения за капитани на водни съдове за превоз на товари и пътници по вътрешноводен път [4];като има предвид, че поради разликите в националните законодателства относно условията за получаване на удостоверения за капитани на плавателни съдове за вътрешно плаване и необходимостта значително да се засилят изискванията за безопасност в сектора на вътрешното плаване, следва да се приемат правила на Общността за издаването на такива удостоверения с цел да се избегне нарушаване на конкуренцията;като има предвид, че с оглед гарантиране на необходимите единство и прозрачност, Общността следва да определи образец за единно национално удостоверение за капитан на плавателен съд, взаимно признато от държавите-членки, без задължение за размяна, като отговорността за предоставянето на които, в съответствие с принципа на субсидиарност, остава за държавите-членки;като има предвид, че национални плавателни водни пътища, които не са свързани с плавателната мрежа на друга държава-членка, не са предмет на международна конкуренция и следователно не е необходимо за такива водни пътища да са задължителни общите разпоредби за предоставянето на удостоверения за капитани на плавателни съдове, уредени в настоящата директива;като има предвид, че главната цел на тези общи разпоредби трябва да е подобряване на безопасното плаване и защита на човешкия живот; като има предвид, че поради това изглежда важно тези разпоредби да установят минимални изисквания, които кандидатът трябва да покрие с оглед да получи удостоверение за капитан на плавателен съд за вътрешно плаване;като има предвид, че съответните изисквания трябва да засягат най-малкото изискваната възраст за плаване на плавателен съд, физическата и умствена годност на кандидатите, техните професионални опит и знания по определени предмети, отнасящи се до плаването на плавателен съд; като има предвид, че в интерес на безопасността на плавателния съд и на лицата на борда държавите-членки могат да наложат допълнителни изисквания по отношение, по-специално на познаването на определени местни обстоятелства; като има предвид, че допълнителни професионални знания се изискват за плаване с помощта на радарно съоръжение или за плаване на плавателен съд, превозващ пътници;като има предвид, че е необходимо да се предвидят разпоредби относно подходящите процедури за приемане на приложенията към настоящата директива; като има предвид, че по този начин е подходящо Комитетът, създаден по силата на член 7 от Директива 91/672/ЕИО, да подпомага Комисията при адаптирането на приложенията,ПРИЕ НАСТОЯЩАТА ДИРЕКТИВА:Член 11. Държавите-членки, които издават удостоверение за капитан на плавателен съд за превоз на стоки и пътници по вътрешноводни пътища, наричан по-долу "удостоверението" правят това съгласно образец на Общността, описан в приложение I в съответствие с настоящата директива.2. Държавите-членки вземат всички необходими мерки, за да избегнат риска от подправяне на удостоверения.3. Удостоверението се издава от компетентния орган на държавите-членки съгласно настоящата директива. То отчита специалните характеристики на водните пътища и на удостоверенията, посочени в член 1 от Директива 91/672/ЕИО, а именно:- удостоверение за капитан на плавателен съд, валидно за всички водни пътища в държавите-членки, с изключение на водните пътища, за които се прилага Регламента относно издаването на лицензи за плаване по река Рейн (група А),- удостоверение за капитан на плавателен съд, валидно за всички водни пътища в държавите-членки, с изключение на морските пътища, посочени в приложение II към Директива 91/672/ЕИО и с изключение на водните пътища, за които се прилага Регламента относно издаването на лицензи за плаване по река Рейн (група Б).4. Удостоверенията от група А или група Б, издавани от държавите-членки в съответствие с настоящата директива, са валидни за всички водни пътища в Общността от група А или група Б.5. Като се спазва член 8, параграф 2, лицензът за плаване по река Рейн, издаван съгласно Ревизираната конвенция за плаване по река Рейн, е валиден за всички водни пътища в Общността.6. Националните удостоверения за капитани на плавателни съдове, взаимно признати съгласно Директива 91/672/ЕИО и посочени в приложение I към настоящата директива, които са издадени не по-късно от 18 месеца след датата на влизане в сила на настоящата директива, остават валидни без задължение за размяна.Член 2По смисъла на настоящата директива:а) "компетентен орган" означава органа, определен от държава-членка да издава удостоверения след като се увери, че кандидатът отговаря на изискванията;б) "капитан на плавателен съд" означава лицето, което притежава необходимите годност и квалификация да плава на плавателен съд по водните пътища на държавите-членки, и който носи отговорност на борда;в) "член на палубния екипаж" означава лице, което редовно участва в плаването на плавателен съд при вътрешно плаване, включително в управляването му.Член 31. Настоящата директива се прилага за всички капитани на плавателни съдове по вътрешноводни пътища: самоходни баржи, влекачи, съдове тласкачи, баржи, тласкаеми конвои или бордово съчленени съдове, предназначени за превоз на стоки или пътници, с изключение на:- капитани на плавателни съдове, предназначени за превоз на стоки, които са с дължина по-малка от 20 метра,- капитани на плавателни съдове, предназначени за превоз на пътници, които превозват не повече от 12 пътника, освен екипажа.2. Държава-членка може, след консултации с Комисията, да освободи от прилагането на настоящата директива капитани на плавателни съдове, опериращи изключително по национални водни пътища, които не са свързани с плавателната мрежа на друга държава-членка и да им издаде национално удостоверение за капитан на плавателен съд, условията за получаване на което могат да се различават от тези, определени в настоящата директива. Валидността на тези национални удостоверения в този случай е ограничена до тези водни пътища.Член 41. С оглед получаване на удостоверение, даден кандидат трябва да отговаря на минималните изисквания, предвидени в членове 5 до 8. В удостоверението се упоменава дали капитанът на плавателния съд има разрешително по група А или група Б.2. Удостоверенията, издадени от държавите-членки, които отговарят на минималните изисквания, посочени в параграф 1, са взаимно признати.Член 5Кандидатът трябва да е най-малко на 21 години, за да получи удостоверението. Въпреки това държавите-членки могат да издават удостоверения на лица на 18 години или по-възрастни. Признаване от държави-членки на удостоверения от група А и група Б, издадени от друга държава-членка може да бъде предмет на същите минимални възрастови условия, както се изисква в тази държава-членка за издаване на удостоверение от същата група.Член 61. Кандидатът представя доказателство за физическа и умствена годност, като мине медицински преглед, извършен от лекар, признат от компетентния орган. Този преглед обхваща по-специално зрителната и слухова острота, възприятието за цветове, подвижност на горни и долни крайници, и нервнопсихичното и сърдечносъдово състояние на кандидата.2. При достигане на възраст от 65 години, титулярът на удостоверение трябва, в рамките на следващите три месеца и след това всяка година, да бъде подлаган на прегледа, посочен в параграф 1; компетентният орган удостоверява в удостоверението, че капитанът на плавателния съд е изпълнил това задължение.Член 71. Кандидатът трябва да представи доказателство за най-малко четири години професионален стаж като член на палубния екипаж на плавателен съд по вътрешноводни пътища.2. За да се вземе предвид, професионалният стаж трябва да бъде потвърден от компетентния орган на държавата-членка чрез вписване в личната му книжка за професионален стаж. Той може да бъде придобит по водните пътища на всяка от държавите-членки. В случай на водни пътища, част от курсовете, които са в рамките на територията на Общността, като реките Дунав, Елба или Одер, ще се взема предвид професионалния стаж, придобит по всички отсечки от тези реки.3. Минималната продължителност на професионалния стаж, упоменат в параграф 1 може да бъде намален максимум с три години:а) когато кандидатът има диплома, призната от компетентния орган, която потвърждава специализирано обучение по вътрешно плаване, включващо плавателна практика; намаляването не може да е по-голямо от продължителността на специализираното обучение; илиб) когато кандидатът може да представи доказателство за професионален стаж, придобит на морски плавателен съд като член на палубния екипаж; за да получи максималното намаляване от три години, кандидатът трябва да представи доказателство за най-малко четири години стаж в морско плаване.4. Минималната продължителност на професионалния стаж, предвидена в параграф 1, може да бъде намалена максимум на три години, когато кандидатът е преминал практически изпит по плаване на плавателен съд; в този случай удостоверението обхваща само плавателни съдове с подобни плавателни характеристики на тези на плавателния съд, на който е проведен практическият изпит.Член 81. Кандидатът трябва да положи изпит за професионални знания; този изпит трябва да включва поне основните предмети, описани в глава А на приложение II.2. След консултации с Комисията, държава-членка може да изиска от капитан на плавателен съд да отговаря на допълнителни изисквания относно познаването на местното положение за плаване по определени водни пътища, с изключение на морските пътища, посочени в приложение II към Директива 91/672/ЕИО.При същото условие, държава-членка може да изиска от капитана на пътнически плавателен съд в определени, ограничени транспортни зони, да има по-подробни професионални знания относно специални разпоредби по отношение на сигурността на пътниците, особено в случаи на произшествия, пожар или корабокрушение.Член 91. За да получи разрешение да плава с помощта на радарно съоръжение, капитанът на плавателен съд трябва да притежава специална атестация, издадена от компетентния орган като доказателство, че той е преминал изпита, покриващ професионални знания по предметите, посочени в глава Б на приложение II.Държавите-членки признават квалификацията, издадена съгласно регламента за издаване на квалификация за плаване на плавателен съд с помощта на радарно съоръжение по река Рейн.2. На кандидат, който отговаря на условията, посочени в параграф 1, годността му да плава с радарно съоръжение се атестира от компетентния орган чрез отбелязване в удостоверението.Член 10С оглед да имат право да плават на кораб, който превозва пътници по водните пътища на държавите-членки, или капитанът на плавателния съд или друг член на екипажа трябва да притежават специално удостоверение, издадено от компетентния орган като доказателство, че той/тя е преминал/а изпит за професионални знания по предметите, посочени в глава В на приложение II.Член 11Комисията, действайки съгласно процедурата, установена в член 12, може да предприеме необходимите стъпки с оглед приемане на форма на удостоверението за капитан на плавателен съд, съдържащо се в приложение I и в светлината на развитието на необходимите професионални знания, изисквани за издаването на удостоверението и уточнени в приложение II.Член 121. Комисията се подпомага, при прилагането на член 11, от Комитет, създаден съгласно член 7 от Директива 91/672/ЕИО.2. Представителят на Комисията предоставя на Комитета проекта за мерките, които трябва да бъдат взети. Комитетът дава становището си по проекта в рамките на срок, който председателят може да определи в зависимост от спешността на въпроса. Становището се дава с мнозинството, установено в член 148, параграф 2 от Договора в случая на решения, които Съветът е приканен да приеме по предложение на Комисията. Гласовете на представителите на държавите-членки в рамките на Комитета се претеглят по начина, определен в този член. Председателят не гласува.3. а) Комисията приема мерки, които се прилагат незабавно;б) Въпреки това, ако тези мерки не са в съответствие със становището на Комитета, те незабавно се съобщават от Комисията на Съвета. В този случай Комисията може да забави прилагането на мерките, които е решила за период от не повече от един месец от датата на това съобщаване. Съветът, заседавайки с квалифицирано мнозинство, може да вземе друго решение в рамките на същия срок.Член 131. Държави-членки въвеждат в сила необходимите законови, подзаконови и административни разпоредби, за да се съобразят настоящата директива не по-късно от 18 месеца от датата на влизане в сила на настоящата директива. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки незабавно съобщават на Комисията текста на разпоредбите, които приемат в областта, регулирана от настоящата директива.3. Когато е необходимо, държавите-членки се подпомагат взаимно при прилагането на настоящата директива.Член 14Настоящата директива влиза в сила на двадесетия ден след публикуването ѝ в Официален вестник на Европейските общности.Член 15Адресати на настоящата директива са държавите-членки.Съставено в Брюксел на 23 юли 1996 година.За СъветаПредседателI. Yates[1] ОВ C 280, 6.10.1994 г., стр. 5.[2] Становище от 25 януари 1995 г. (ОВ C 102, 24.4.1995 г., стр. 5).[3] Становище на Европейския парламент от 2 март 1995 г. (ОВ C 68, 20.3.1995 г., стр. 41), Съвместна позиция на Съвета от 8 декември 1995 г. (ОВ C 356, 30.12.1995 г., стр. 66) и Решение на Европейския парламент от 9 май 1996 г. (ОВ C 152, 27.5.1996 г., стр. 46).[4] ОВ L 373, 31.12.1991 г., стр. 29.--------------------------------------------------19960723ПРИЛОЖЕНИЕ IОБРАЗЕЦ НА УДОСТОВЕРЕНИЕ ЗА КАПИТАНИ НА ПЛАВАТЕЛНИ СЪДОВЕ ЗА ВЪТРЕШНО ПЛАВАНЕ(85 мм × 54 мм — светлосин фон)+++++ TIFF +++++--------------------------------------------------19960723ПРИЛОЖЕНИЕ IIПРОФЕСИОНАЛНИ ЗНАНИЯ, КОИТО СЕ ИЗИСКВАТ ЗА ПОЛУЧАВАНЕ НА УДОСТОВЕРЕНИЕ ЗА КАПИТАН НА ПЛАВАТЕЛЕН СЪД ЗА ВЪТРЕШНО ПЛАВАНЕГЛАВА А Общи предмети, отнасящи се до превоз на стоки и пътнициЧАСТ 1: УДОСТОВЕРЕНИЕ ОТ ГРУПА А1. Плаванеа) Точни познания на правилата за движение по вътрешни и морски водни пътища, по-специално за ЕКВВП (Европейски кодекс за вътрешноводни пътища) и на Международните регламенти за предотвратяване на сблъсквания по море, включително морска сигнализация (означаване и поставяне на буйове по водните пътища);б) Познаване на общите географски, хидрологични, метеорологични и морфологични характеристики на основните вътрешни и морски водни пътища;в) Крайбрежно плаване, съдържащо:определяне на курса, позиционни прави и положение на кораба, морски печатни материали и публикации, работа с морска карта, морски знаци и сигнализиращи системи, проверка на компаса и условията за приливи и отливи.2. Маневриране и управление на плавателен съда) Управление на плавателен съд, като се отчита ефекта на вятъра, течението, водовъртежа и водоизместимостта за оценка на достатъчна плаваемост и устойчивост;б) Роля и функциониране на руля и витлото;в) Пускане на котва и швартоване при всякакви условия;г) Маневриране в шлюзове и пристанища, маневриране при среща и разминаване с други плавателни съдове.3. Конструкция и стабилност на плавателен съда) Познаване на основните принципи на конструкцията на плавателен съд с оглед по-специално на безопасност на лицата, екипажа и плавателното средство;б) Основно познаване на Директива 82/714/ЕИО на Съвета от 4 октомври 1982 г. относно техническите разпоредби за плавателни съдове за вътрешно плаване [1];в) Основни познания за главни съставни части на плавателния съд;г) Теоретични познания за правилата на плаваемост и устойчивост и тяхното прилагане на практика, по-специално мореходност.д) Допълнителни изисквания, и по-специално допълнително оборудване по морски пътища.4. Машиниа) Основно познаване на конструкцията и работа на машините с оглед осигуряване на тяхното правилно функциониране;б) Опериране и инспектиране на главните и допълнителни машини и предприемане на действия в случай на повреда.5. Товарене и разтоварванеа) Използване на индикатори за водоизместимост;б) Определяне на теглото на товара чрез използване на сертификат за измерване;в) Товарене и разтоварване, разполагане на товара (товарен план).6. Действие при специални обстоятелстваа) Принципи на предотвратяване на произшествия;б) Мерки, които трябва да бъдат предприети в случай на повреда, сблъскване или засядане, включително запушване на пробойни;в) Използване на спасителни апарати и оборудване;г) Първа помощ в случай на произшествия;д) Предотвратяване на пожари и използване на противопожарно оборудване;е) Предотвратяване на замърсяването на водните пътища;ж) Специални мерки по отношение на спасяването на хора, плавателни съдове и товари по морски плавателни маршрути, оцеляване при бедствия.ЧАСТ 2: УДОСТОВЕРЕНИЕ ОТ ГРУПА Б1. Плаванеа) Точни познания на правилата за движение по вътрешни и морски водни пътища, по-специално за ЕКВВП (Европейски кодекс за вътрешноводни пътища), включително морска сигнализация (означаване и поставяне на буйове по водните пътища);б) Познаване на общите географски, хидрологични, метеорологични и морфологични характеристики на основните вътрешни и морски водни пътища;в) Определяне на курса, морски печатни материали и публикации, сигнализиращи системи.2. Маневриране и управление на плавателен съда) Управление на плавателен съд, като се отчита ефекта на вятъра, течението, водовъртежа и водоизместимостта за оценка на достатъчна плаваемост и устойчивост;б) Роля и функциониране на руля и витлото;в) Пускане на котва и швартоване при всякакви условия;г) Маневриране в шлюзове и пристанища, маневриране при среща и разминаване с други плавателни съдове.3. Конструкция и стабилност на плавателен съда) Познаване на основните принципи на конструкцията на плавателен съд с оглед по-специално на безопасност на лицата, екипажа и плавателното средство;б) Основно познаване на Директива 82/714/ЕИО на Съвета от 4 октомври 1982 г. относно техническите разпоредби за плавателни съдове за вътрешно плаване;в) Основни познания за главни съставни части на плавателния съд;г) Теоретични познания за правилата на плаваемост и устойчивост и тяхното прилагане на практика.4. Машиниа) Основно познаване на конструкцията и работа на машините с оглед осигуряване на тяхното правилно функциониране;б) Работа с и инспектиране на главните и допълнителни машини и предприемане на действия в случай на повреда.5. Товарене и разтоварванеа) Използване на индикатори за водоизместимост;б) Определяне на теглото на товара чрез използване на сертификат за измерване;в) Товарене и разтоварване, разполагане на товара (товарен план).6. Действие при специални обстоятелстваа) Принципи на предотвратяване на произшествия;б) Мерки, които трябва да бъдат предприети в случай на повреда, сблъскване или засядане, включително запушване на пробойни;в) Използване на спасителни апарати и оборудване;г) Първа помощ в случай на произшествия;д) Предотвратяване на пожари и използване на противопожарно оборудване;е) Предотвратяване на замърсяването на водните пътища;ГЛАВА Б Задължителни допълнителни предмети за плаване с радарно съоръжениеа) Познаване на радарните съоръжения на теория: общо познаване на радиоелектрически вълни и принципите на функциониране на радарното съоръжение;б) Умение да се използва радарно оборудване, разчитане на радарния дисплей, анализиране на информацията, предоставена от оборудването и познания за ограничения на предоставената от радарното съоръжение информация;в) Използване на индикатора за скоростта на въртене;г) Познания за правилата на ЕКВВП относно плаването с радарно съоръжение.ГЛАВА В Задължителни допълнителни познания за превоза на пътници1. Основни познания за техническите предписания относно: стабилност на пътническия плавателен съд в случай на повреда, разделяне на херметически затворени помещения, план за максимална водоизместимост.2. Първа помощ в случай на произшествия.3. Предотвратяване на пожар и противопожарно оборудване.4. Методи и оборудване за животоспасяване.5. Как по принцип да се предпазват пътниците, особено в случай на евакуация, повреда, сблъскване, засядане, пожар, взрив и други ситуации, които могат да доведат до паника.6. Познаване на инструкциите за безопасност (аварийни изходи, подвижни мостчета, използване на спасителен шлем).[1] ОВ L 301, 28.10.1982 г., стр. 1.--------------------------------------------------


title: Директива на Съвета от 22 ноември 1982 година относно второ изменение (бензол) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и за употребата на някои опасни вещества и препарати

text:
               13/ 06

               BG

               Официален вестник на Европейския съюз

               75

         31982L0806

               L 339/55

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 22 ноември 1982 година
   относно второ изменение (бензол) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и за употребата на някои опасни вещества и препарати
   (82/806/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската икономическа общност, и по-специално член 100 от него,
   като взе предвид предложението на Комисията (1),
   като взе предвид становището на Асамблеята (2),
   като взе предвид становището на Икономическия и социален комитет (3),
   като има предвид доказаната висока токсичност на бензола, която може да засегне централната нервна и хемопоетичната системи и предизвиква рак, и по-специално левкемия;
   като има предвид, че бензолът се използва, наред с другото, като съставка при производството на някои играчки, което прави възможно попадането на бензол в организма на децата чрез вдишване, поглъщането или проникването през кожата, като по този начин излага децата на горепосочените опасности;
   като има предвид, че определянето на максимално допустима концентрация за бензола в неговото свободно състояние, създава възможност за предотвратяване на горепосочените опасности;
   като има предвид, че в някои държави-членки бензолът се регламентира от правила; като има предвид, че тези правила варират в зависимост от условията за пускане на пазара и за употреба; като има предвид, че цитираните различия представляват бариера пред търговията и пряко засягат създаването и функционирането на общия пазар;
   като има предвид, че за да се премахнат тези различия, следва да се допълни приложението към Директива 76/769/ЕИО (4), последно изменена с Директива 79/663/ЕИО (5);
   като има предвид, че Консултативният научен комитет по токсичността и екотоксичността на химичните съединения излезе със становище по този въпрос,
   ПРИЕ НАСТОЯЩАТА ДИРЕКТИВА:
   Член 1
   В приложението към Директива 76/769/ЕИО се добавя следната рубрика:

                  5.   Бензол,
                  CAS № (Chemical Abstract Service Number) 71-43-2

                  Не се допуска в производството на играчки или части на играчки за пускане на пазара, ако концентрацията на бензола в свободното му състояние превишава 5 mg/kg от теглото на играчката или частта от играчката.“

   Член 2
   1. Държавите-членки приемат мерките, необходими за да се съобразят с настоящата директива в срок от дванадесет месеца, считано от нейното съобщаване. Те незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 22 ноември 1982 година.

            За Съвета

            Председател

         U. ELLEMANN-JENSEN

      (1)  ОВ C 285, 4.11.1981 г., стр. 2.

      (2)  ОВ C 346, 31.12.1980 г., стр. 95.

      (3)  ОВ C 353, 31.12.1980 г., стр. 31.

      (4)  ОВ L 262, 27.9.1976 г., стр. 201.

      (5)  ОВ L 197, 3.8.1979 г., стр. 37.


title: Директива (EС) 2017/738 на Съвета от 27 март 2017 година за изменение с цел адаптирането му към техническия прогрес на приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на оловото (Текст от значение за ЕИП. )

text:
               27.4.2017

               BG

               Официален вестник на Европейския съюз

               L 110/6

         ДИРЕКТИВА (EС) 2017/738 НА СЪВЕТА
   от 27 март 2017 година
   за изменение с цел адаптирането му към техническия прогрес на приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на оловото
   (текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (1), и по-специално член 46, параграф 1, буква б) от нея,
   като взе предвид предложението на Европейската комисия,
   като има предвид, че:

               (1)

               В Директива 2009/48/ЕО се определят гранични стойности на миграция за детски играчки или техни компоненти по отношение на редица химични елементи, сред които олово, в суха, течна и остъргана от играчка материя. Граничните стойности за олово са съответно 13,5 mg/kg, 3,4 mg/kg и 160 mg/kg за всяка от тези материи от детски играчки.

               (2)

               Тези гранични стойности се основават на препоръките на нидерландския Национален институт за обществено здраве и околна среда (НИОЗОС) в доклад от 2008 г. със заглавие „Химикали в детските играчки. Обща методология за оценка на безопасността на химичните вещества в детските играчки с акцент върху химичните елементи“. Препоръките на НИОЗОС се основават на заключението, че експозицията на децата на олово не може да надвишава определено ниво, наречено „допустима дневна доза“. В този доклад като токсикологична референтна стойност за олово e определена допустима дневна доза от 3,6 микрограма на килограм телесно тегло на ден.

               (3)

               Тъй като децата са подложени на експозиция на олово и чрез други източници освен детските играчки, само известен процент от токсикологична референтна стойност следва да бъде определен за детските играчки. В своето становище относно„Оценка на бионаличността на някои елементи в детските играчки“, прието на 22 юни 2004 г., Научният комитет по токсичност, екотоксичност и околна среда препоръча 10 % от максимално допустимата доза на олово да бъде позволена като максималния дял, дължащ се на детските играчки. В становището си относно „Оценка на допустимите гранични стойности на миграция за химичните елементи в детските играчки“, прието на 1 юли 2010 г., Научният комитет по рисковете за здравето и околната среда (НКРЗОС) изрази съгласие с подхода, че дозата на олово с източник детските играчки следва да не надвишава 10 % от основаната на токсикологичност референтна стойност. Освен това, като се има предвид, че оловото се счита за особено токсично, граничните му стойности в Директива 2009/48/ЕО са определени на ниво, което е наполовина по-ниско от считаното за безопасно според критериите на съответния научен комитет, за да се гарантира, че следва да са налице само следи от олово, които са съвместими с добрите производствени практики. В съответствие с това граничните стойности за олово са определени в тази директива на 5 % от допустимата дневна доза, определена като миграцията на олово от детските играчки.

               (4)

               Европейският орган за безопасност на храните (ЕОБХ) стигна до заключение, че по отношение на оловото като токсичен метал не съществува праг, под който експозицията на олово да не води до сериозни последици за здравето. Дори ниската експозиция на олово може да причини невротоксичност, а именно увреждане на нервната система и на мозъка, и по-специално затруднения при учене. Поради това, с оглед на тези нови научни данни, публикувани от ЕОБХ, допустимата дневна доза не следва повече да се използва като токсикологична референтна стойност.

               (5)

               Според ЕОБХ новата токсикологична референтна стойност, която следва да се използва при определянето на граничните стойности за олово, е BMDL01 (benchmark dose limit — ориентировъчна пределна доза), свързана с последиците за неврологичното развитие. BMDL01 представлява долния доверителен праг (95-ти процентил) на ориентировъчната доза, съответстващ на 1 % допълнителен риск от интелектуални дефицити при децата, измерени по пълната скала на коефициента на интелигентност (IQ), т.е. намаление на IQ с 1 пункт по тази скала. BMDL01 се равнява на дневна доза олово от 0,5 микрограма на килограм телесно тегло.

               (6)

               Комитетът за оценка на риска, създаден в рамките на Европейската агенция по химикали, изрази съгласие с ЕОБХ, че BMDL01 представлява максимално допустимото ниво на експозиция на олово. Тъй като настоящите средни нива на олово в кръвта на децата в Европа са до четири пъти по-високи от максимално допустимото ниво на експозиция и понеже не може да бъде установен праг за последиците за неврологичното развитие, трябва да се избягва всяка допълнителна експозиция, доколкото това е възможно.

               (7)

               За да се вземат под внимание най-новите научни постижения при прилагането на методологията от доклада на НИОЗОС от 2008 г. за изчисляване на безопасни гранични стойности за елементи в детските играчки и с оглед на прилагането на въведения с Директива 2009/48/ЕО подход за управление на рисковете, свързани с особено токсични елементи като олово, граничните стойности за олово в детските играчки, определени в Директива 2009/48/ЕО, следва да бъдат преразгледани и да бъдат установени на определен дял от 5 % от BMDL01 с цел защита на здравето на децата.

               (8)

               В поправка към доклада на НИОЗОС от 2008 г., публикувана през 2015 г., се счита, че съдържащи се в играчките количества сухи и течни материи, които се допуска, че децата поглъщат — количества, на които се основават препоръките в доклада на НИОЗОС от 2008 г. за граничните стойности, следва да бъдат изразени като седмични вместо като дневни количества. НКРЗОС впоследствие твърди, че първоначално препоръчваните поглъщани количества са подходящи и трябва да продължат да бъдат изразявани като дневни вместо като седмични количества, което потвърждава, че използваната в доклада на НКРЗОС от 2008 г. методология за изчисляване на безопасни гранични стойности за елементи в играчки е правилна. Следователно методологията, използвана в доклада на НИОЗОС от 2008 г., следва да продължи да се прилага за целите на определянето на преразгледани гранични стойности за олово в детските играчки.

               (9)

               Поради това Директива 2009/48/ЕО следва да бъде съответно изменена.

               (10)

               Комитетът, създаден по член 47 от Директива 2009/48/ЕО, не предостави становище относно мерките, предвидени в настоящата директива и поради това Комисията представи на Съвета предложение, свързано с посочените мерки, и го изпрати и на Европейския парламент,

         ПРИЕ НАСТОЯЩАТА ДИРЕКТИВА:
   Член 1
   В таблицата в част III, точка 13 от приложение II към Директива 2009/48/ЕО вписването за олово се заменя със следното:

                  „Олово

                  2,0

                  0,5

                  23“

   Член 2
   1.   Държавите членки приемат и публикуват не по-късно от 28 октомври 2018 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 28 октомври 2018 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 4
   Адресати на настоящата директива са държавите членки.

      Съставено в Брюксел на 27 март 2017 година.

            За Съвета

            Председател

         C. ABELA

      (1)  ОВ L 170, 30.6.2009 г., стр. 1.


title: Директива 2008/63/ЕО на Комисията от 20 юни 2008 година относно конкуренцията на пазарите на крайни далекосъобщителни устройства (кодифицирана версия) (Текст от значение за ЕИП)

text:
               21.6.2008

               BG

               Официален вестник на Европейския съюз

               L 162/20

      ДИРЕКТИВА 2008/63/ЕО НА КОМИСИЯТА

   от 20 юни 2008 година
   относно конкуренцията на пазарите на крайни далекосъобщителни устройства
   (текст от значение за ЕИП)
   (кодифицирана версия)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 86, параграф 3 от него,
   като има предвид, че:

               (1)

               Директива 88/301/ЕИО на Комисията от 16 май 1988 г. относно конкуренцията на пазарите на крайни далекосъобщителни устройства (1) е била съществено изменяна (2). С оглед постигане на яснота и рационалност посочената директива следва да бъде кодифицирана.

               (2)

               Във всички държави-членки далекосъобщенията бяха или изцяло, или частично държавен монопол, който обикновено беше установен под формата на специални или изключителни права, дадени на една или няколко институции, отговорни за поддържането и използването на инфраструктурата на мрежата и свързаните с нея услуги. Тези права въпреки това често надхвърляха доставянето на услуги, свързани с ползването на мрежата, и се простираха до предоставянето на крайни устройства на потребителите за свързване с мрежата. През последните десетилетия се прояви значително техническо развитие на мрежите и темпото на развитие е особено впечатляващо в областта на крайните устройства.

               (3)

               Държавите-членки преразгледаха дадените специални или изключителни права в далекосъобщителния сектор в отговор на техническото и икономическото развитие. Бързото разрастване на различните видове крайни устройства и възможността за многофункционално използване на крайните устройства предполага разрешаване на потребителите свободно да избират между различните видове устройства, които съществуват, ако на тях им бъде предоставена възможността да се възползват напълно от технологичния напредък в сектора.

               (4)

               Съществуването на изключителни права има ефекта на ограничаване на свободното движение на такова крайно далекосъобщително оборудване както по отношение на внасянето и търговията с техника (включително спътниково оборудване), тъй като някои продукти не се предлагат на пазара, така и по отношение на свързването към мрежата, пускането в експлоатация и поддържането на съоръженията, тъй като, отчитайки особеностите на пазара, и по-специално разнообразието и техническото естество на продуктите, даден монополист няма стимул да доставя услуги във връзка с продукти, които не е предлагал на пазара или внасял, или да съобразява цените с направените разходи, тъй като не съществува опасност от конкуренция от страна на нови участници на пазара. Като се има предвид, че повечето пазари за оборудване предлагат по принцип голямо разнообразие от далекосъобщителна техника, всяко специално право, което пряко или косвено ограничава броя на предприятията, получили лиценз за внасяне, продажба, свързване към мрежата, пускане в експлоатация и поддържане на такава техника, може да има същия ефект като даването на изключителни права. Такива изключителни или специални права представляват мерки, имащи ефект, равностоен на количествени ограничения, несъвместими с член 28 от Договора за ЕО. Следователно трябва да се прекратят всички съществуващи изключителни права за внос, продажба, свързване към мрежата, пускане в експлоатация и поддържане на оборудване за крайни далекосъобщителни устройства, както и правата, имащи подобни ефекти, т.е. всички специални права, освен тези, даващи законни или регулаторни предимства на едно или повече предприятия и влияещи единствено върху възможностите на други предприятия да участват в гореспоменатите дейности в същия географски район при равни други условия.

               (5)

               Специалните или изключителните права, отнасящи се за крайните устройства, се прилагат по такъв начин, че на практика водят до лишаване от предимства на устройствата от други държави-членки, особено посредством ограничаването на свободния избор на потребителите на устройствата, които са най-подходящи за техните нужди като цена и качество, независимо от техния произход. Следователно упражняването на тези права не е в съответстсвие с разпоредбите на член 31 от Договора във всички държави-членки.

               (6)

               Предоставянето на услуги по инсталиране и поддръжка е ключов фактор при закупуване или наемане на крайни устройства. Запазването на изключителни права в тази сфера ще е от изключително значение за запазване на изключителни пазарни права. Такива права следователно трябва също да бъдат отменени, ако отмяната на изключителни пазарни права и права на внос трябва да има някакво практическо въздействие.

               (7)

               Поддръжката на крайните устройства е услуга по смисъла на член 50 от Договора. Въпросните услуги, които не могат от търговска гледна точка да бъдат отделени от пазарното търгуване на крайните устройства, следва да се предоставят свободно, особено в случаите, когато те се предоставят от квалифицирани оператори в съответствие с член 49 от Договора.

               (8)

               Положението на пазара продължава да създава нарушения на правилата на конкуренция, установени от Договора. Освен това оказва неблагоприятно въздействие върху развитието на търговията до такава степен, че я противопоставя на интересите на Общността. По-силната конкуренция на пазара на крайни устройства изисква въвеждане на прозрачни технически спецификации, които отговарят на съществените изисквания, посочени в Директива 1999/5/ЕО на Европейския парламент и на Съвета от 9 март 1999 г. относно радионавигационното оборудване и далекосъобщителното крайно оборудване и взаимното признаване на тяхното съответствие (3), и позволяват свободно движение на крайни устройства. От своя страна такава прозрачност задължително води до публикуване на техническите спецификации.

               (9)

               Специалните или изключителните права за внос и търгуване на крайни устройства провокират ситуация, която противоречи на целта на член 3, буква ж) от Договора, в която се предвижда установяването на система, която да предотвратява нарушаване на конкуренцията на вътрешния пазар и се поставя изискването да не се елиминира конкуренцията в бъдеще. Държавите-членки имат задължение, според член 10 от Договора, да се въздържат от всякакви мерки, които биха изложили на риск постигането на целите на Договора, включително и на член 3, буква ж). Изключителните права трябва следователно да се третират като несъвместими с член 82 от Договора във връзка с член 3 и даването или запазването на такива права от държава-членка е забранено съгласно член 86, параграф 1 от Договора.

               (10)

               За да се предостави възможност на потребителите да имат достъп до крайни устройства по техен избор, необходимо е да се знаят и да се осигури прозрачността на техническите характеристики на крайните точки на обществената мрежа, в които ще бъдат свързани крайните устройства. Следователно държавите-членки трябва да гарантират публикуването на техническите характеристики и да гарантират достъп на потребителите до крайните точки на обществената мрежа.

               (11)

               За да могат да реализират на пазара техните продукти, производителите на крайни устройства трябва да знаят на какви технически спецификации те следва да отговарят. Следователно държавите-членки трябва да формализират и публикуват спецификациите, за чиито проекти те следва да нотифицират Комисията съгласно Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и правила (4). Спецификациите могат да обхващат и продукти, внесени от други държави-членки, само доколкото те са необходими за гарантиране на съвместимостта със съществените изисквания, специфицирани в член 3 от Директива 1999/5/ЕО, която основателно може да се постави като изискване съгласно законодателството на Общността. Държавите-членки трябва при всички случаи да спазят разпоредбите на членове 28 и 30 от Договора, според които държава-членка вносител трябва да позволява крайни устройства, легално произведени и продавани в друга държава-членка за износ в различна от нея държава-членка, да бъдат внасяни на нейна територия.

               (12)

               За да гарантира, че спецификациите се прилагат по прозрачен, обективен и недискриминационен начин, надзорът по тяхното прилагане не може да бъде поверен на конкурент на пазара на крайни устройства с оглед на очевидния сблъсък на интереси. Следователно държавите-членки трябва да поверят отговорността на организация, която е независима от операторите на мрежи или от който и да било от конкурентите на въпросния пазар.

               (13)

               Настоящата директива не следва да засяга задълженията на държавите-членки относно крайните срокове за транспониране в националното право и прилагането на директивите, посочени в приложение II, част Б,

         ПРИЕ НАСТОЯЩАТА ДИРЕКТИВА:
   Член 1
   За целите на настоящата директива:

               1.

               „крайно устройство“ означава:

                           а)

                           устройство, предназначено за пряко или непряко свързване към интерфейс на обществена далекосъобщителна мрежа за пренасяне, обработка и приемане на информация; и в двата случая, пряко или непряко, свързването може да бъде осъществено чрез жици, оптични влакна или електромагнитен път; свързването е непряко, ако устройството е поставено между крайното устройство и интерфейса на обществената мрежа;

                           б)

                           оборудване за спътникови наземни станции;

               2.

               „оборудване за спътникови наземни станции“ означава оборудване, което може да се използва само за предаване или за предаване и приемане („предаване/приемане“), или само за приемане („само приемане“) на радиокомуникационни сигнали посредством спътници или други космически системи;

               3.

               „предприятие“ означава обществена или частна организация, на която държава-членка дава специални или изключителни права за внос, търговия, свързване и включване на далекосъобщителни крайни устройства и/или поддръжка на тези устройства;

               4.

               „специални права“ означава права, дадени от държава-членка на ограничен брой предприятия чрез някакъв законодателен, регулаторен или административен акт, който, в границите на даден географски район:

                           а)

                           ограничава до две или повече броя на тези предприятия в съответствие с критерии, които не са обективни, пропорционални и недискриминационни; или

                           б)

                           определя, в съответствие с критерии, различни от критериите по буква а), няколко конкуриращи се предприятия; или

                           в)

                           дава на едно или няколко предприятия, в съответствие с критерии, различни от критериите по букви а) и б), законни или регулаторни предимства, които имат съществено влияние върху възможностите на други предприятия да внасят, търгуват, свързват, въвеждат в експлоатация и/или поддържат крайни далекосъобщителни устройства в същия географски район при равни други условия.

         Член 2
   Държави-членки, които са дали на предприятия специални или изключителни права, гарантират, че всички изключителни права са прекратени, както и тези специални права, които:

               а)

               ограничават до две или повече броя на предприятията в съответствие с критерии, които не са обективни, пропорционални и недискриминационни, или

               б)

               определят, в съответствие с критерии, различни от критериите по буква а), няколко конкуриращи се предприятия.

         Те информират Комисията за предприетите мерки или за проектите, внесени с тази цел.
   Член 3
   Държавите-членки гарантират, че икономическите оператори имат права върху вноса, търгуването, свързването, включването и поддръжката на крайни устройства.
   Въпреки това държавите-членки могат:

               а)

               да откажат свързването към обществената далекосъобщителна мрежа или пускането в експлоатация на оборудване за спътникови наземни станции, ако това оборудване не удовлетворява съответните общи технически норми, приети съгласно Директива 1999/5/ЕО или, при липса на такива, на основните изисквания, посочени в член 3 от споменатата директива; при липса на общи технически правила за хармонизирани регулаторни условия Комисията бива уведомена за националните правила, съответстващи на тези основни изисквания, съгласно Директива 98/34/ЕО, когато това се изисква съгласно посочената директива;

               б)

               да откажат свързването на други терминални устройства към обществената далекосъобщителна мрежа, ако тези устройства не удовлетворяват съответните общи технически норми, приети съгласно Директива 1999/5/ЕО, или, при липса на такива, основните изисквания, посочени в член 3 от същата директива;

               в)

               да изискват от икономическите оператори да имат техническите квалификации, необходими за свързване, включване и поддръжка на крайни устройства на базата на обективни, недискриминационни и общественодостъпни критерии.

         Член 4
   Държавите-членки следят потребителите да имат достъп до нови интерфейси на обществената далекосъобщителна мрежа и техните физически характеристика да бъдат публикувани от операторите на обществени далекосъобщителни мрежи.
   Член 5
   Държавите-членки гарантират формализирането и публикуването на всички спецификации на крайните устройства.
   Държавите-членки уведомяват Комисията за проектите на техническите спецификации в съответствие с разпоредбите на Директива 98/34/ЕО.
   Член 6
   Държавите-членки гарантират, че контролът за прилагането на спецификациите, посочени в член 5, е поверен на организация, независима от публичните и частните предприятия, предлагащи стоки или услуги в далекосъобщителния сектор.
   Член 7
   Държавите-членки предоставят на Комисията в края на всяка година доклад, който ще ѝ позволи установяване на съответствието с разпоредбите на членове 2, 3, 4 и 6.
   Схемата на този доклад се съдържа в приложение I.
   Член 8
   Директива 88/301/ЕИО, изменена с директивата, посочена в приложение II, част A, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение II, част Б.
   Позоваванията на отменената директива се смятат за позовавания на настоящата директива и се четат съгласно таблицата на съответствието в приложение III.
   Член 9
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 10
   Адресати на настоящата директива са държавите-членки.

      Съставено в Брюксел на 20 юни 2008 година.

            За Комисията

         José Manuel BARROSO

            Председател

      (1)  ОВ L 131, 27.5.1988 г., стр. 73. Директива, изменена с Директива 94/46/ЕО (ОВ L 268, 19.10.1994 г., стр. 15).

      (2)  Вж. приложение II, част A.

      (3)  ОВ L 91, 7.4.1999 г., стр. 10. Директива, последно изменена с Регламент (ЕО) № 1882/2003 (ОВ L 284, 31.10.2003 г., стр. 1).

      (4)  ОВ L 204, 21.7.1998 г., стр. 37. Директива, последно изменена с Директива 2006/96/ЕО на Съвета (ОВ L 363, 20.12.2006 г., стp. 81).

      ПРИЛОЖЕНИЕ I
      Пример за доклада, посочен в член 7
      Прилагане на член 2
      Крайни устройства, за които законодателството се изменя или е било изменено.
      По категории крайни устройства:

                  —

                  дата на приемане на мярката, или

                  —

                  дата на въвеждане на проектозакона, или

                  —

                  дата на влизане в сила на мярката.

            Прилагане на член 3

                  —

                  крайните устройства, свързването и/или разрешението за включване на които е било ограничено,

                  —

                  необходима техническа квалификация и справка за тяхната публикация.

            Прилагане на член 4

                  —

                  позоваване на публикациите, в които са определени физическите характеристики,

                  —

                  брой на съществуващите интерфейси на обществената мрежа,

                  —

                  брой на изменените интерфейси на обществената мрежа.

            Прилагане на член 6

                  —

                  независим орган или органи, които са определени.

      ПРИЛОЖЕНИЕ II
      ЧАСТ A
      Отменената директива и нейното изменение
      (посочени в член 8)

                  Директива 88/301/ЕИО на Комисията

                  (ОВ L 131, 27.5.1988 г., стр. 73)

                  Директива 94/46/ЕО на Комисията

                  (ОВ L 268, 19.10.1994 г., стр. 15)

            ЧАСТ Б
      Срокове за транспониране в националното право
      (посочени в член 8)

                  Директива

                  Срок за транспониране

                  88/301/ЕИО

                  —

                  94/46/ЕО

                  8 август 1995 година

      ПРИЛОЖЕНИЕ III
      Таблица на съответствието

                  Директива 88/301/ЕИО

                  Настоящата директива

                  Член 1, уводни думи

                  Член 1, уводни думи

                  Член 1, първо тире, първо и второ изречение

                  Член 1, точка 1, буква a)

                  Член 1, първо тире, последно изречение

                  Член 1, точка 1, буква б)

                  Член 1, второ тире

                  Член 1, точка 3

                  Член 1, трето тире, уводни думи

                  Член 1, точка 4, уводни думи

                  Член 1, трето тире, първо подтире

                  Член 1, точка 4, буква a)

                  Член 1, трето тире, второ подтире

                  Член 1, точка 4, буква б)

                  Член 1, трето тире, трето подтире

                  Член 1, точка 4, буква в)

                  Член 1, четвърто тире

                  Член 1, точка 2

                  Член 2

                  Член 2

                  Член 3, първо изречение

                  Член 3, първа алинея

                  Член 3, второ изречение

                  Член 3, втора алинея, уводни думи

                  Член 3, първо тире

                  Член 3, втора алинея, буква a)

                  Член 3, второ тире

                  Член 3, втора алинея, буква б)

                  Член 3, трето тире

                  Член 3, втора алинея, буква в)

                  Член 4, първа алинея

                  Член 4

                  Член 4, втора алинея

                  —

                  Член 5, параграф 1

                  —

                  Член 5, параграф 2, първо изречение

                  Член 5, първа алинея

                  Член 5, параграф 2, второ изречение

                  Член 5, втора алинея

                  Член 6

                  Член 6

                  Член 8

                  —

                  Член 9

                  Член 7

                  Член 10

                  —

                  —

                  Член 8

                  —

                  Член 9

                  Член 11

                  Член 10

                  Приложение I

                  —

                  Приложение II

                  Приложение I

                  —

                  Приложение II

                  —

                  Приложение III


title: Директива 2008/97/ЕО на Европейския парламент и на Съвета от 19 ноември 2008 година за изменение на Директива 96/22/ЕО на Съвета относно забрана на употребата на определени субстанции с хормонално или тиреостатично действие и на бета-агонисти в животновъдството (Текст от значение за ЕИП)

text:
               28.11.2008

               BG

               Официален вестник на Европейския съюз

               L 318/9

      ДИРЕКТИВА 2008/97/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 19 ноември 2008 година
   за изменение на Директива 96/22/ЕО на Съвета относно забрана на употребата на определени субстанции с хормонално или тиреостатично действие и на бета-агонисти в животновъдството
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 152, параграф 4, буква б) от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Член 2 от Директива 96/22/ЕО (3) забранява, inter alia, пускането на пазара на стилбени, стилбенови производни, техните соли и естери и тиреостатични субстанции с цел предписването им на животни от всички видове.

               (2)

               Причината за тази абсолютна забрана бе, че потенциалната злоупотреба или неправилна употреба би била значително по-трудна, ако на пазара няма нито един разрешен продукт за какъвто и да било вид животни.

               (3)

               Въпреки това опитът, натрупан при прилагането на националните планове за откриване на остатъци, представяни съгласно Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и животински продукти (4), показва, че незаконната употреба на продукти, предназначени за домашни любимци, не играе никаква роля при намирането на източници за злоупотреба или неправилна употреба. Това се дължи отчасти на обстоятелството, че е икономически неизгодно да бъдат използвани продукти, предназначени за домашни любимци, с цел насърчаване на растежа при отглеждането на животни за производство на храни.

               (4)

               Освен това забраната на тиреостатични субстанции има вредни последици за хуманното отношение спрямо домашните любимци (кучета и котки) поради липсата на алтернативни методи за третиране на базедова болест при тези животни.

               (5)

               Протоколът относно закрилата и хуманното отношение към животните, приложен към Договора, предвижда Общността и държавите-членки да се съобразяват напълно с изискванията за хуманно отношение към животните при осъществяването на политиките на Общността, по-специално по отношение на вътрешния пазар.

               (6)

               Следователно е уместно приложното поле на Директива 96/22/ЕО да бъде ограничено само до животните, отглеждани за производство на храни, а забраната, която засяга домашните любимци, да отпадне, а също така да се приведе в съответствие определението за терапевтично третиране.

               (7)

               В становището на Научния комитет по ветеринарните мерки, свързани с общественото здраве, относно потенциалните рискове за човешкото здраве, причинени от остатъци от хормони в говеждо месо и месни продукти от 30 април 1999 г. (което беше преразгледано на 3 май 2000 г. и потвърдено на 10 април 2002 г.) се стига до заключението, че има голям брой скорошни доказателства, които дават основание 17β-естрадиол да бъде считан изцяло за канцерогенен, тъй като проявява туморообразуващи и туморостимулиращи въздействия, и че последните налични данни не позволяват да се направи количествена преценка на риска за човешкото здраве. В резултат на това Директива 96/22/ЕО беше изменена с Директива 2003/74/ЕО, така че, inter alia, да забрани трайно употребата на 17β-естрадиол като средство за стимулиране на растежа и да ограничи значително останалите условия, при които може да бъде предписан на всички видове селскостопански животни за терапевтични или зоотехнически цели, до по-нататъшно разглеждане на фактите, развитието на науката и ветеринарните практики в държавите-членки.

               (8)

               Член 11а от Директива 96/22/ЕО изисква от Комисията в срок до 14 октомври 2005 г. да представи доклад относно наличието на ветеринарномедицински продукти, алтернативни на тези, съдържащи 17β-естрадиол, за терапевтични цели при животни, отглеждани за производството на храни. Комисията потърси експертно становище и състави съответните научни доклади, които бяха предадени на Европейския парламент и на Съвета на 11 октомври 2005 г. В доклада се заключава, че 17β-естрадиол не е необходим при отглеждането на животни за производство на храни, защото са налични негови алтернативи (по-точно простагландините), чиято употреба вече се е наложила сред ветеринарните лекари и е разпространена в държавите-членки, а пълната забрана на употребата на 17β-естрадиол при животни, отглеждани за производството на храни, би имала пренебрежимо малки или никакви негативни последици за селското стопанство и хуманното отношение към животните.

               (9)

               Надлежното спазване на съответното законодателство и премахването на ненужната употреба на неразрешени вещества може да бъде засилено чрез обективни информационни и осведомителни кампании.

               (10)

               С временно изключение беше предвидена употребата на 17β-естрадиол при стимулиране на овулацията на добитък, коне, овце и кози до 14 октомври 2006 г. Тъй като съществуват алтернативни продукти, които вече се използват, и с оглед осигуряването на високо равнище на опазване на човешкото здраве в Общността, това изключение не следва да бъде подновявано.

               (11)

               Следователно Директива 96/22/ЕО следва да бъде съответно изменена,

         ПРИЕХА НАСТОЯЩАТА ДИРЕКТИВА:
   Член 1
   Директива 96/22/ЕО се изменя, както следва:

               1.

               В член 1, параграф 2 буква б) се заменя със следното:

                           „б)

                           „терапевтично третиране“ е предписването — съгласно член 4 от настоящата директива — на разрешена субстанция на отделно селскостопанско животно, след преглед от ветеринарен лекар, за лечение на проблем с плодовитостта — включително прекъсване на нежелана бременност — и в случай на бета-агонисти, за предизвикване на токолиза при крави, когато те се отелват, както и за лечение на респираторни проблеми, заболяване на навикуларната кост, ламинит и за предизвикване на токолиза при еднокопитни животни;“.

               2.

               Член 2 се заменя със следното:
               „Член 2
               Държавите-членки забраняват пускането на пазара на изброените в приложение II субстанции за всички животни, чиито месо и продукти са предназначени за консумация от човека, за цели, различни от предвидените в член 4, точка 2.“.

               3.

               В член 4, точка 2 подточка i) се заменя със следното:

                           „i)

                           алил тренболон, прилаган орално, или бета-агонисти за еднокопитни животни, при условие че продуктите се употребяват в съответствие с указанията на производителя;“.

               4.

               Член 5а се заличава.

               5.

               В членове 3, 6, 7, 8, 11 и 14а позоваванията на член 5а се заличават.

               6.

               В член 11 параграф 1 се заменя със следното:
               „1.   Третите страни, чието законодателство разрешава пускането на пазара и предписването на стилбени, стилбенови производни, техните соли и естери, или на тиреостатични субстанции, с цел да бъдат предписвани за животни от всички видове, чиито месо и продукти са предназначени за консумация от човека, не могат да бъдат включвани в нито един от предвидените от общностното законодателство списъци със страни, от които държавите-членки имат право да внасят селскостопански животни или животни от аквакултури, или месо или продукти, получени от такива животни.“.

               7.

               Член 11а се заменя със следното:
               „Член 11а
               По отношение на изброените в приложение III субстанции Комисията търси допълнителна информация, като отчита последните научни данни, от всички възможни източници, и осъществява системен преглед на прилаганите мерки, за да може да представи своевременно на Европейския парламент и на Съвета необходимите предложения.“.

               8.

               Създава се следният член:
               „Член 11б
               Комисията, в сътрудничество с държавите-членки, организира информационна кампания относно пълната забрана на употребата на 17β-естрадиол при животни, отглеждани за производство на храни, която е насочена към фермерите и ветеринарните организации в ЕС, както и към съответните организации извън ЕС, които участват пряко или косвено в износа към ЕС на храни от животински произход, попадащи в приложното поле на настоящата директива.“.

               9.

               Приложение II се заменя с текста, даден в приложението към настоящата директива.

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 1 януари 2009 г. Те незабавно изпращат на Комисията текстовете на тези законови, подзаконови и административни разпоредби заедно с таблица, показваща съответствието между тях и настоящата директива.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки изпращат на Комисията текста на разпоредбите от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Страсбург на 19 ноември 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ С 10, 15.1.2008 г., стр. 57.

      (2)  Становище на Европейския парламент от 5 юни 2008 г. (все още непубликувано в Официален вестник) и решение на Съвета от 20 октомври 2008 г.

      (3)  ОВ L 125, 23.5.1996 г., стр. 3.

      (4)  ОВ L 125, 23.5.1996 г., стр. 10.

      ПРИЛОЖЕНИЕ

            „ПРИЛОЖЕНИЕ II
            Списък на забранените субстанции:

                        Списък A: забранени субстанции

                                    —

                                    Тиреостатични субстанции,

                                    —

                                    стилбен, стилбенови производни, техните соли и естери,

                                    —

                                    17β-естрадиол и неговите естери и производни.

                        Списък Б: забранени субстанции с дерогации

                                    —

                                    Бета-агонисти.“


title: Директива 2001/104/ЕО на Европейския Парламент и на Съвета от 7 декември 2001 година за изменение на Директива 93/42/ЕИО на Съвета относно медицинските изделияТекст от значение за ЕИП.

text:
Важна правна забележка

|

32001L0104

Официален вестник n° L 006 , 10/01/2002 стр. 0050 - 0051 специално чешко издание глава 13 том 27 стр. 166  - 167 специално испанско издание глава 13 том 27 стр. 166  - 167 специално унгарско издание глава 13 том 27 стр. 166  - 167 специално литвийско издание глава 13 том 27 стр. 166  - 167 LV.ES глава 13 том 27 стр. 166  - 167 MT.ES глава 13 том 27 стр. 166  - 167 PL.ES глава 13 том 27 стр. 166  - 167 SK.ES глава 13 том 27 стр. 166  - 167 специално словенско издание глава 13 том 27 стр. 166  - 167

		20011207Директива 2001/104/ЕО на Европейския Парламент и на Съветаот 7 декември 2001 годиназа изменение на Директива 93/42/ЕИО на Съвета относно медицинските изделия(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията,като взеха предвид становището на Икономическия и социален комитет,в съответствие с процедурата, предвидена в член 251 от Договора [1],като имат предвид, че:(1) Настоящата директива цели включването в областта на приложение на Директива 93/42/ЕИО [2] единствено на изделията, които включват като съставна част субстанции, които са производни на човешката кръв или плазма. Въпреки това, медицинските изделия, които включват други субстанции, които са производни на човешките тъкани, остават извън областта на приложение на горепосочената директива.(2) Съществената цел на всички правила относно производството, разпространението или използването на медицинските изделия трябва да имат като основна цел опазването на човешкото здраве.(3) От друга страна, националните разпоредби, осигуряващи сигурността и предпазването на здравето на пациентите, потребителите и, при необходимост, на други лица относно използването на медицинските изделия, следва да бъдат хармонизирани с цел гарантирането на свободното движение на тези изделия във вътрешния пазар,ПРИЕХА НАСТОЯЩАТА ДИРЕКТИВА:Член 1В член 1 на Директива 93/42/ЕИО параграф 5 се изменя, както следва:а) буква в) се заменя със следния текст:"в) за медикаментите, предмет на Директива 65/65/ЕИО, включително медикаментите, производни от човешка кръв, предмет на Директива 89/381/ЕИО;";б) буква д) се заменя със следния текст:"д) за човешката кръв, кръвните продукти, за плазмата или кръвните клетки от човешки произход или за изделията, които съдържат в момента на тяхното пускане на пазара такива кръвни продукти, плазма или кръвни клетки, с изключение на изделията, посочеин в параграф 4 а;".Член 2Прилагане и преходни разпоредби1. Най-късно до 13 декември 2001 г. държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, Те незабавно информират Комисията за това.Те прилагат тези разпоредби от 13 юни 2002 г.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.3. Държавите-членки предприемат необходимите мерки, така че нотифицираните органи, които са натоварени по силата на член 16 на Директива 93/42/ЕИО с оценката на степента на съответствие, да вземат предвид всяка релевантна информация относно характеристиките и техническите параметри на такъв тип изделия, относно стабилни производни на човешката кръв или плазма, включително резултатите от всяко имащо отношение към тях изпитание и проверка, които вече са проведени по силата на съществуващите законови, подзаконови или административни национални разпоредби, отнасящи се до тези изделия.4. Държавите-членки допускат, за период от 5 години от момента на влизане в сила на настоящата директива, пускането на пазара на изделия, включващи стабилни производни на човешката кръв или плазма, които отговарят на законодателство, което е в сила на тяхната територия към датата на влизане в сила на настоящата директива. Гореспоменатите изделия могат да бъдат пускани в употреба по време на допълнителен период от 2 години.Член 3Настоящата директива влиза в сила в деня на публикуването ѝ в Официалeн вестник на Европейските общности.Член 4Адресати на настоящата директива са държавите-членки.Съставено в Брюксел на 7 декември 2001 година.За Европейския парламентПредседателN. FontaineЗа СъветаПредседателI. Durant[1] Становище на Европейския парламент от 23 октомври 2001 г. (все още непубликувано в Официален вестник) и Решение на Съвета от 3 декември 2001 г.[2] ОВ L 169, 12.7.1993 г., стр. 1. Директива, последно изменена с Директива 2000/70/ЕО на Европейския парламент и на Съвета (ОВ L 313, 13.12.2000 г., стр. 22).--------------------------------------------------